Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 441/10/8802	Košice I, 25.7.2012
EEČ : 2-63-170-2012

U Z N E S E N I E

Trestná vec:	obvinená XXXXX 
Trestný čin:	ublíženie na zdraví podľa § 222 odsek 3 písmeno a Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
po predchádzajúcej vzájomnej dohode s XXXXX dňa 18.10.2005 v Košiciach na adrese Tr. KVP 1 XXXXX, podal Žiadosť o úver bez záložného práva č. 2661266702 s Prvou stavebnou sporiteľňou na cieľovú sumu 200.000,- Sk (6.638,78,- €), pričom však predložil nepravdivé údaje, týkajúce sa zamestnania svojej osoby a osoby ručiteľa XXXXX, kde uviedol ako svojho zamestnávateľa VELMEX, s.r.o. Keratsínske nám. 1, Prešov, a ako zamestnávateľa osoby ručiteľa spoločnosť H.E.E.S., s.r.o., Južná trieda č. 125, XXXXX, kde však tieto osoby nepracovali a dňa 31.10.2005 uzavrel svojim podpisom v Košiciach na notársky úrad XXXXX, Námestie osloboditeľov 20, XXXXX, Zmluvu o mimoriadnom medziúvere č. 2661266 7 02 a stavebnom úvere, ktorý bol poukázaný na účet č. 8002940/1200 v UniBanka, a.s., tento úver mal splácať v pravidelných mesačných splátkach vo výške 1.750,- Sk (58,09 €) vždy do 15. dňa každého mesiaca veriteľovi, kde nesplácaním úveru bola Prvej stavebnej sporiteľni, a.s., XXXXX, XXXXX, IČO:31 355 004, spôsobená škoda 162.000,80,- Sk (5.377,44,- €),
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa Okresného riaditeľstva PZ, Úradu justičnej a kriminálnej polície sp. zn. ORP-1467/5-OJP-KE-2010 z 28.12.2010 bolo podľa § 206 ods. 1 Trestného poriadku vznesené obvinenie XXXXX za trestný čin úverového podvodu formou spolupáchateľstva podľa § 9 ods. 2 k § 250a ods. 1, ods. 3 Trestného zákona č. 140/1961 Zb. v znení neskorších predpisov účinného v čase spáchania skutku, na tom skutkovom základe, ako je to uvedené vo výrokovej časti tohoto uznesenia.
	
V priebehu prípravného konania bolo zistené, že obvinená XXXXX dňa 14.11.2011 zomrela. Uvedená skutočnosť je dokladovaná listinným dôkazom a to  úmrtným listom vydaným 26.03.2012.

Podľa § 215 ods. 1 písm. d) Trestného poriadku  prokurátor zastaví trestné stíhanie ak je trestné stíhanie neprípustné (§ 9 ods. 1).
	
Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Vzhľadom k vyššie uvedenému, bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor